

**‘Ομιλος Αντισφαίρισης Ξυλοκάστρoυ**

**«Ο ΣΥΘΑΣ»**

**Ξυλόκαστρο,** Δευτέρα 14/12/2015

**ΔΕΛΤΙΟ ΤΥΠΟΥ**

Με παιδικές φωνές και χαμόγελα πλημμυρήσαν οι δημοτικές αθλητικές εγκαταστάσεις το πρωί της Κυριακής 13/12/2015, όπου πραγματοποιήθηκε η Χριστουγεννιάτικη Γιορτή του Ομίλου.

Η διοίκηση σε συνεργασία με τους προπονητές οργάνωσαν μια εκδήλωση γιορτής και άθλησης. Στο κάλεσμα του Ομίλου ανταποκρίθηκαν με χαρά μικροί και μεγάλοι και με τη θετική τους ενέργεια αθλήθηκαν και διασκέδασαν με μουσική και πολλά κεράσματα.

Μετά το σύντομο ευχητήριο χαιρετισμό του Πρόεδρου οι γονείς είχαν την ευκαιρία να ενημερωθούν για τις πρωτοβουλίες του ομίλου (ασφάλιση μαθητών, προπονητές, κ.α.) και οι μικροί μας φίλοι συνομίλησαν με τον Άγιο Βασίλη που τους χάρισε πολλά δώρα δίνοντας ραντεβού και για του χρόνου.

Ο Πρόεδρος και το Διοικητικό Συμβούλιο του ΟΑΞ «ο Σύθας» ευχαριστεί θερμά τους μαθητές και τους γονείς που τίμησαν με την παρουσία τους τη γιορτή και ιδιαίτερα τη δημοτική αρχή του Δήμου Ξυλοκάστρου - Ευρωστίνης που για άλλη μια φορά στάθηκε αρωγός των προσπαθειών μας.

Ιδιαίτερα οφείλουμε να ευχαριστήσουμε το Αρτοποιείο «Στέργιου» στο Μελίσσι Κορινθίας για τα κεράσματα που προσέφερε.

Σας ευχόμαστε ολόψυχα Χρόνια Πολλά με υγεία σε εσάς και τις οικογένειές σας.  
Καλά Χριστούγεννα και Ευτυχές το νέο έτος.

Από τη Διοίκηση του Ομίλου